Sinu töö on luua eestikeelsetele uudistele lühikesed pealkirjad. Kirjuta ainult pealkiri eesti keeles.
## Tekst:

Laskesuusatamise MK-sarja kolmekordne üldvõitja ja viiekordne olümpiavõitja Johannes Thingnes Bö näitas Norra koondise katsevõistlusel kõrget klassi.
Norra laskesuusakoondis on viimastel päevadel valmistunud peagi algavaks MK-hooajaks Beitostölenis, kus detsembris toimub murdmaasuusatamise MK-etapp. Teisipäeva hommikul korraldati koondisele sprindivõistlus, mille võitis kindlalt Johannes Thingnes Bö.

Bö läbis kaks lasketiiru kahe eksimusega ja lõpetas 33-sekundilise eduga teiseks tulnud Johannes Dale ees. Kolmanda koha hõivas võitjast 36 sekundit hiljem lõpetanud Sturla Holm Lägreid, Bö vanem vend Tarjei oli viies (+42 sek).

"Täna oli hea päev ja pärast seda võistlust võin vist öelda, et mind ootab ees suurepärane talv," muljetas Bö. "Kui Johannes end esimestel võistlustel tõestab, siis ma ei usu, et keegi meist tema vastu saab. Tavaliselt ta pole hooaja alguses nii heas vormis," kiitis koondisekaaslane Vetle Sjastad Christiansen.

Laskesuusatamise MK-sarja hooaeg algab täpselt kolme nädala pärast, 29. novembril Kontiolahtis.
## Pealkiri:

user
Laskesuusakuningas Bö andis konkurentidele tormihoiatuse
assistant